
HANGGANG SA KASALUKUYAN, SA KABILA NG MGA ligal na 
maniobra ng mga abugado ni Estrada, ang paglilitis sa Senado 
laban kay Estrada ay nakapagsisilbing mahusay na porum 
para sa paglalantad ng kabulukan, katiwalian at kriminal na 
operasyon ni Estrada. Ipinakikita ng mga testimonya at 
ebidensya na inihapag ng mga saksi, laluna nina Gob. Luis 
“Chavit” Singson at Clarissa Ocampo, bise presidente ng 
bangkong Equitable-PCI, ang walang-prenong paggamit ni 
Estrada sa kanyang poder upang iligal na magkamal ng 
yaman at gamitin ito upang busugin ang sarili sa karangyaan. 

Gayunpaman, nananatiling ibang usapin pa kung aktwal 
ngang hahatulang may sala si Estrada. Nakasalalay ito, higit 
sa lahat, sa patuloy na paglawak ng mga aksyong masa na 
nananawagan ng pagpapatalsik kay Estrada. Nakasalalay 
din ito sa lakas ng di mapasusubaliang mga ebidensya o sa 
direktang utos sa mga senador ng mga tauhan ng US na 
bitawan na si Estrada. 

Kung wala ang malalawak na pagkilos ng masa, ang 
pangunahing salik para sa paghatol na may sala si Estrada, 
magkakaroon ng bigat ang mga salik para sa pagpapaliban 
ng hatol o pagpapawalang-sala kay Estrada. Kinabibilangan 
ito ng suhol mula kay Estrada at Danding Cojuangco, 
pagpapatagal ng paglilitis hanggang maunahan ito ng eleksyon 
at ang posibilidad na maipwesto ang bagong mga senador 
na maka-Estrada o ang pagbabago sa pusisyon ng US. 


UPANG TIYAKING MAPATATALSIK SI ESTRADA SA UNANG BAHAGI 
ng 2001, kinakailangang mahigpit na panghawakan ang 
pangunahing tungkuling pukawin, organisahin at pakilusin ang 
malawak na masa ng sambayanan upang magdulot ng mga 
hambalos na magwawakas sa rehimeng US-Estrada, 
alinsunod sa pahayag ni Kasamang Armando Liwanag, 
Tagapangulo ng Komite Sentral ng Partido nitong Disyembre 
26. Naipatutupad ito sa pamamagitan ng pagkukumbina ng 
kakayahan ng malapad na nagkakaisang prente na pukawin 
at pakilusin ang milyong mamamayan at ng solidong gawaing 
masang isinasakatuparan ng mga rebolusyonaryong pwersa. 

Kaugnay nito, kailangang ibayong palawakin at patatagin 
ang nagkakaisang prenteng anti-Estrada. Sa partikular, 
kinakailangang pagtuunan ng pansin ang pagpapatibay ng 
konsensus ng iba't ibang mga pwersang bumubuo nito na 
mapatatalsik lamang si Estrada pangunahin sa pamamagitan 
ng pagkilos ng milyong mamamayan at pagkubkob sa 
palasyo ng Malakanyang. 

Importanteng pawiin ang ilusyon ng ilang grupo, laluna 
sa hanay ng mga reaksyunaryong anti-Estrada, na 
mapatatalsik si Estrada sa pamamagitan ng paghatol ng 

Senado kahit walang pagkubkob sa Malakanyang upang 
pwersahin siyang magbitiw. Ang ganitong ilusyon ay 
madaling mahulog sa iskema ni Estrada na patagalin ang 
paglilitis sa Senado at gamitin 
itong tuntungan upang 
magbigay ng mga huwad na 
pangakong rerespetuhin 
anuman ang maging hatol sa 
hangaring humupa ang mga 
protesta at sa gayon ay 
mapatagal pa ang kanyang 
rehimen. 

Kailangang igiit na tapusin 
ang paglilitis bago magsimula 
ang kampanyang eleksyon sa 


Kinakailangang 
pagtuunan ng 
pansin ang 


konsensus ng 
iba't ibang mga 
pwersang 
bumubuo nito 
na mapatatalsik 


pagpapatibay ng 


pag-aresto sa mga loyalista ni Estrada) hindi upang iupo 
ang isang military junta kundi upang sumuporta sa 
pagkilos ng mamamayan para patalsikin si Estrada. 
Sakaling gumamit ng dahas ang pangkating 
Estrada laban sa di armadong mamamayan, 
nakahanda ang Partido, ang BHB at ang NDFP na 
kupkupin yaong mga pwersang tinutugis ng militar at 
pulisya, at ilunsad ang ilang mga espesyal na taktikal 
na opensiba. Anu't anupaman, ang desperadong 
paggamit ng panunupil ay mag-uudyok lamang ng higit 
na malalaking demonstrasyon at magbibigay-katwiran 
sa paglulunsad ng hukbong bayan ng 
mga aksyong pagparusa sa 
pinakamasasamang elemento ng 
naghaharing pangkating Estrada. 


KB) 


G ; p2 22 ALIM, 
Ki a lamang >i l DI "ISINUSULONG NG PARTIDO ANG MGA 
pa pia Estrada v dha | tungkulin upang wakasan ang 
kagyat na paghatol kay pangunahinsa UU a: rehimeng US-Estrada kaalinsabay 
Estrada batay sa di pamamag itan n g ng lahatang-panig na pagsulong ng rebolusyonaryong 

aa Atat AA pag Nos ng na ang pagpapabagsak kay Estrada ay hindi 

upang miisain ang anumang milyong k bas, ngunit naglilingkod sa pangkalahatang 
pagtatangka ng mga abugado mamamayan at layunin ng pambansa-demokratikong rebolusyon. 
ni Estrada at ng mga maka- pag kubkob sa Upang lumikha ng larawan ng popular na suporta 
Estadans” seiadoi -na l atikonsolida ang kanyang magiging bagong gubyerno, 
patagalin na paglilitis pi a ng maaaring magpahayag si Gloria Macapagal-Arroyo 

Kung sakali mang alakanyang. ng pagtataguyod sa reporma sa lupa at ilang mga 


ipawalang-sala ng Senado si Estrada, kinakailangang 
maglunsad ng mga aksyong masa na kahalintulad o higit 
pa sa mga demonstrasyong nagpabagsak kay Marcos 
noong 1986. Lalong higit na kinakailangang kubkubin 
ang palasyo ng Malakanyang kung tumangging bumaba 
sa poder si Estrada anuman ang maging desisyon ng 
Senado. 

Wasto lamang na tiyaking ang mga demonstrasyong 
Ito'y maging mapayapa at militante. Gayunpaman, hindi 
napapawi ang posibilidad na gumamit ng dahas ang 
manipis nahanay ng mgaloyalistang maka-Estrada, laluna 
ang ilang pinuno ng militar at pulisya sa pamumuno ni 
Gen. Panfilo Lacson at mga bayarang grupong lumpen, 
laban sa mga susing pwersa sa nagkakaisang prenteng 
anti-Estrada o upang salakayin ang mga aksyong masa. 
Kung gayon, makatwiran na ang mga pwersang anti- 
Estrada sa hanay ng militar ay maglunsad ng mga 
hakbanging pangkontra (tulad ng kontra-paniniktik o 


patakarang nagtatanggol sa kapakanan ng 
mamamayan. Subalit bilang bagong hepe ng 
reaksyunaryong estado at prinsipal na papet ng 
imperyalismong US, ang lahat ng mga pangakong ito'y 
maglalaho sa kanyang pagsasakatuparan ng mga 
neokolonyal at “neoliberal” na patakarang dikta ng IMF- 
WBat WTO. 

Habang lumalalim ang krisis ng naghaharing sistema, 
lalong napupwersang magmanikluhod ang 
reaksyunaryong rehimen sa mga idinidikta ng 
imperyalismo na lalo namang nagpapalalim sa krisis sa 
ekonomya at pulitika. Bunga nito'y lalong lalala ang mga 
saligang suliranin ng mamamayan at iigting ang mga 
paglaban sa hinaharap. 

Kung gaano kabilis ilantad ng bagong rehimen ang 
tunay nitong antinasyunal at anti-demokratikong kulay, 
gayon din kabilis na mabubuo ang nagkakaisang prente 
ng mamamayang lalaban dito. Ang organisado at 
armadong lakas, kakayahan at militansya sa paglaban ir 

= na naipon ng mamamayan at mga rebolusyonaryong 
pwersa sa paglaban sa rehimeng Estrada ay gagamitin 


Mga piling sipi 


- Armando Liwanag 


D Y 
bié 


Pakilusin ang malawak na 
masa ng sambayanan upang 
igawad ang pamatay na 
dagok sa rehimeng Estrada 


Ang pahayag na ito ni Armando Liwanag, Tagapangulo ng Komite Sentral ng Partido Komunista 
ng Pilipinas, para sa ika-32 na anibersaryo ng Partido ay inilabas ng Ang Bayan sa espesyal na 
isyung may petsang Disyembre 26, 2000. Maaaring i-download ang bersyong Pilipino, Bisaya, 
Hiligaynon at Ingles sa http://angbayan.cjb.net. 


“Sa pagdiriwang ng ika-32 
anibersaryo ng muling-tatag na 
Partido Komunista ng Pilipinas 
sa ilalim ng teoretikal na gabay 
ng Marxismo-Leninismo- 
Maoismo, buong tatag nating 
pakilusin ang malawak na masa 
ng mamamayan upang igawad 
ang pamatay na dagok sa 
rehimeng US-Estrada, palakasin 
ang lahat ng rebolusyonaryong 
pwersa at paigtingin ang lahat ng 
anyo ng rebolusyonaryong 
pakikibaka.” 


sa paglaban sa bagong rehimen. 


Hindi malulutas, bagkus ay lalo pang lalala ang krisis 
ng bulok-sa-kaibuturang naghaharing sistema. 


“Ang rehimeng Estrada ay kapwa 
produkto at paglala ng 
nagpapatuloy na krisis ng bulok 
na naghaharing sistema. Isang 
nagdudumilat na katibayan ng 
bulok at naaagnas na katangian 
ng sistema na ang isang katulad 
ni Estrada ay naging pangulo ng 
neokolonyal na republika. 
Pinagsasanib niya ang kasakiman 
ng mga imperyalista, ang 
pinakamasahol sa mga lokal na 
reaksyunaryo at mga sindikatong 
kriminal.” 


“Tama lamang na magpokus sa 
pananagutan ni Estrada at ng 
kanyang naghaharing pangkatin at 
sa pangangailangang ibagsak sila. 
Pero hindi natin kinakaligtaan na 
ang buong naghaharing sistema ay 
lalupang naging mapagsamantala 
at mapang-api dahil sa patakaran 
sa “malayang pamilihan” na 
idinidikta ng mga imperyalistang 
kumpanya, bangko at multilateral 
na ahensyang tulad ng IMF, 
World Bank at WTO. Pinabilis at 
pinalala ng mga ito ang pagpiga ie 


Nakahanda ang Partido at ang buong 


rebolusyonaryong kilusan na samantalahin ang higit na 
paborableng sitwasyon upang tuluy-tuloy at hakbang- 
hakbang na isulong ang bagong-demokratikong 
rebolusyon. 3 


4 


Disyembre 2000: ANG BAYAN 


ng tubo ng mga imperyalista, ang 
pyudal at malapyudal na akumulasyon 
ng lupa at burukratikong katiwalian. 
Ito ay mabilis na nagresulta sa 
matinding paglaban ng taumbayan at 
sa pagkakahiwalay ng rehimeng 
Estrada.” 


“Ang krisis sa ekonomya ang 
pinagmumulan ng kasalukuyang krisis sa 
pulitika. Lalung tumindi ang alitan sa pagitan 
ng mga reaksyunaryo dahil ang kaban ng 

yaman na mapaghahatian ay labis na lumiit 

at sinosolo pa ng naghaharing pangkating Estrada. 
Ang pangunahing nabibiyayaan ng burukratang 
kapitalismo ay si Estrada mismo, si Eduardo 
Cojuangco, ilang negosyanteng Pilipino-Tsino at ang 
sarisaring pamilya ni Estrada.” 


“Ang malawak na nagkakaisang prente ay binubuo 
ng Kaliwa, Gitna at Kanan na anti-Estrada. Ito ay 
isang buhaghag na alyansang binibigkis ng iisang 
layunin na patalsikin si Estrada. Naging mas madali 
para sa Kaliwa at Gitna na makipagkaisa sa mga 
pwersa ng Kanan, na malinaw na reaksyunaryo pero 
anti-Estrada, kaysa sa ilang maliliit na grupong 
umaastang Kaliwa pero nagtatangkang ilihis ang 
konsentradong bira kay Estrada at sabotahiin ang 
malawak na nagkakaisang prente.” 


“Ang rehimeng US-Estrada ay kapwa tiwali at 
mapanupil. Ginagamit nito ang militar, pulisya, mga 
pwersang paramilitar at pribadong armadong pangkat 
para ipatupad ang anti-manggagawang patakaran, 
pagkaitan ang masang magsasaka at pambansang 
minorya ng kanilang lupa at dahasin ang mga aksyong 
protesta ng masa. Pinatitindi nito ang mga 
kampanyang militar ng pagsupil laban sa 
rebolusyonaryong baseng masa at pwersa ng Partido 
Komunista ng Pilipinas at Moro Islamic Liberation 
Front (MILF).” 


“Ang pagtitipon ng malawak na nagkakaisang prente 
ng mga pwersa laban sa pinakamakitid na target--- 
ang kasalukuyang naghaharing pangkatin---ay hindi 
nangangahulugan ng pagbabago ng programa ng 
bagong demokratikong rebolusyon at ng 
estratehikong linya ng matagalang digmang bayan. 


Ito'y nangangahulugan lamang ng 
pagpapabilis ng kumpas ng mga 
protestang masa at rebo- 
lusyonaryong paglaban na 
magagamit ng mgarebolusyonaryong 
pwersa para lalo itong lumakas at 
umabante.” 


“Ang rebolusyonaryong pwersa ay 
may malinaw na pag-unawa sa kagyat 
at pangmatagalang layunin ng kilusang 

masa. Walang kalituhan sa kanilang 

hanay kung anong moda ng pagkilos 
ang nararapat sa kalunsuran at sa kanayunan. Ang 
mga “Kaliwa” at ang Kanang oportunistang nasa 
mataas na pusisyon at naghasik ng kaguluhan sa loob 
ng Partido noong mga taong 1980 ay matagal nang 
lumayas at pumanig sa kaaway.” 


“Mula ngayon hanggang sa pagbagsak ni Estrada, 
kung siya nga ay kagyat na babagsak, ay walang sapat 
na panahon para radikal na mabago ang timbangan 
ng lakas sa pagitan ng armadong kontra-rebolusyon 
at armadong rebolusyon o magbuo at magpalakas ng 
isang konsehong tagapamahala na tunay na 
maglilingkod sa pambansa at demokratikong interes 
ng mamamayan.” 


“Dahil sa lubha ng krisis ng naghaharing sistema, ang 
bagong rehimen ay mapipilitang sumunod pang lalo 
sa mga dikta ng mga imperyalista at kasabay nito ay 
sikaping iwasan ang galit ng mamamayan sa 
pamamagitan ng ilang pabalat-bungang hakbang at 
mapanlinlang na taktika, na kung hindi niya gagawin 
ay magpapabilis sa kanyang pagkakahiwalay...” 


“Ang Partido Komunista ng Pilipinas ay nakahanda 
saideolohiya, pulitika at organisasyon na harapin ang 
bagong naghaharing pangkatin sa pagtangan nito ng 
papel bilang kaaway ng mamamayan. Ang lakas na 
naipon ng mga rebolusyonaryong pwersa sa proseso 
ng paglaban sa buong naghaharing sistema at 
pagpapabagsak sa rehimeng US-Estrada ay 
magagamit laban sa bagong naghaharing rehimen. Ang 
krisis ng naglalahong naghaharing sistema ay hindi 
malulutas kundi lalo pang lalala. Patuloy nitong 
papaburan ang pagsusulong ng bagong demokratikong 
rebolusyon.” 

Mabilis na 


krisis 
ng ekonomya 


a loob lamang ng mahigit dalawang 

taon sa ilalim ng gubyernong 

Estrada, tuluy-tuloy na dumausdos 
ang pambansang ekonomya ng Pilipinas 
dulot ng bulag na pagsasakatuparan ng 
liberalisasyon sa kalakalan at 
pamumuhunan, pribatisasyon, denasyu- 
nalisasyon at deregulasyon--mga 
patakarang pawang dikta ng imper- 
yalismong US---gayundin, dulot ng tuluy- 
tuloy na paglubha ng pyudal at malapyudal 
na pagsasamantala sa kanayunan at ng 
sagad-sagarang paglala ng burukratikong 
katiwalian at korupsyon. 


May direktang responsibilidad si Estrada 
sa pagsasakatuparan ng mga patakarang 
naglublob ng ekonomya sa kumunoy. Kailangan 
niyang pagbayaran ang kanyang sukdulang 
pagkapapet na nagdulot ng masidhing krisis sa 
ekonomya at kahirapan sa mamamayan. 
Gayunpaman, maling umasa na malulutas ang 
krisis sa ekonomya sa pagpapatalsik kay 
Estrada. Katunayan, daranas ito ng lalong 
paglala sa darating na panahon kaakibat ng 
lalong pagkabulok ng malakolonyal at 
malapyudal na sistemang panlipunan. 


ANG HUWAD NA LARAWAN NG PAG-UNLAD NG 
EKONOMYA. Hindi mapasusubalian kahit ng mga 
estadistika ng gubyerno ang katotohanang 
dumaranas ang Pilipinas ng malubhang krisis sa 
ekonomya. Laluna itong taon, naging matarik 


ang pagbulusok ng pamumuhunan at produksyon na nagbunga 
ng paglaki ng tantos ng disempleyo. Kahit ang malalaking 
negosyante ay nagdududa sa itinatambol ni Estrada na 4.5 % 
paglago ng ekonomya. 

Ipinagmamalaki ng gubyernong Estrada na sa kauna- 
unahang pagkakataon mula 1973, nagtala ng sarplas sa 
kalakalang panlabas noong 1999 (84.294 bilyon). Hanggang 
noong Setyembre, naitala ang $4.24 bilyong sarplas. 

Sadyang nakapanlilinlang itong sarplas sa kalakalang 
panlabas ng Pilipinas. Sapagkat ang katunaya'y walang 
anumang isinagawang hakbang ang gubyerno upang lutasin 
ang ugat ng istorikong suliranin ng di pantay na kalakalan ng 
Pilipinas. Ang sarplas na ito ay hindi ibinunga ng mayor na 
pagsulong sa industriya, lokal na produksyon at bolyum at 
halaga ng eksport. Katunayan, pagsapit ng Setyembre, 
bumaba sa 9% (mula 17% noong Setyembre 1999) ang 
paglago ng eksport. 

Isang kabalintunaan ang sarplas na ito dahil indikasyon 
ito, higit sa anupaman, ng lalong pagbagsak ng lokal na 
produksyong nakasalalay sa importasyon ng mga sangkap at 
makinaryang pamproduksyon. Katunayan, walang nagbago 
sa tipo ng mga produktong ineeksport at iniimport at sa 
relasyon ng mgaito. Ang pangunahing mga produktong pang- 
eksport ng Pilipinas--electronics and electronic 
components, damit at garment accessories at mga ignition 
wiring set--ay pawang nakasalalay sa mga imported na 
sangkap at makinarya. Ang mga pangunahing produktong 
iniimport ng Pilipinas ay kinabibilangan ng electronics and 
electronic components, mineral fuels, lubricants and 

related materials at telecommunication 
equipment and electrical machinery--- 
na pawang mga saligang sangkap sa 
produksyong nakatuon sa eksport. 

Patuloy ang pagtumal ng pamumuhunan 
at pagbagsak ng produksyon. Noong unang 
bahagi ng 1999, naitala ang 71% pagbagsak 
ng bagong pamumuhunan. Bumagsak nang 
54% ang nakarehistrong pamumuhunan 
noong 1999 (P116.74 milyon, na siyang 
pinakamababa mula 1994). Tuluy-tuloy pa itong 
bumulusok nang 97% sa unang hati ng taong 2000, 
(kumpara sa P71.5 bilyon sa unang hati ng 1999). Sa 
buong taon, inaasahan na babagsak ito nang mahigit 
9090 (P10.6 bilyon), ang pinakamababang antas sa 
nakaraang 15 taon. 

Nitong Hulyo, umabot nang 56% ang pagbagsak 
ng kabuuang halaga ng direktang dayuhang 
pamumuhunan. Ito ang isa sa mga dahilan kung bakit 
tumumal ang kalakalang panlabas. 

Ang lokal na pamumuhunan ay bumagsak nang 
mahigit 90% mula 1998. Ang tuluy-tuloy na pagtaas 
ng presyo ng langis at pagbagsak ng halaga ng piso 
kontra sa dolyar ay nagpasirit ng gastos sa produksyon. 
Nagreresulta ito sa pagbagsak o pagtumal ng negosyo 
laluna ng mga lokal naempresa, kabilang na ang malilit 
na negosyante na nasa larangan ng pag-eeksport. 
Hanggang noong Agosto, 951 empresa sa Metro 
Manila ang itinalang nagsara, samantalang 166 ang 
nagpatupad ng sistema ng “panandaliang” 
tanggalan, job rotation at pagbawas ng oras 


ng paggawa. E 
Patuloy na lumalaki ang tantos ng KI 

disempleyo. Hindi ito lubusang Ue 

mapagtakpan kahit ng mga 


salamangka sa estadistika ng gubyerno. 
Noong Oktubre, itinalang umaabot na 
sa 11.190 ang tantos ng disempleyo--- 


pinakamataas mula noong 1986. Bagamat mataas na 
ito kung ibabatay sa mga pamantayan ng mga 
teknokrata, ang katunayan, higit na mas mataas 
pa rito ang tunay na bilang ng kasalukuyang 
walang hanapbuhay. Kung tutuusin, aabot sa 
45% ng kabuuang pwersa sa paggawa ang 
walang hanapbuhay.' 

Patuloy na lumalaki ang bilang ng mga walang 
trabaho dahil hindi nakasasabay sa paglaki ng 
bilang ng pwersa sa paggawa ang paglawak ng 
produksyon, laluna ng produksyong industriyal. 

Umiiral at nagbabantang muling sumabog ang isang 
krisis sa pinansya. Noong 1999, artipisyal na napalaki 
ang reserbang dolyar ng Bangko Sentral, dahil 
pangunahin, sa muling pagpasok ng mga dayuhang 
ispekulador. Subalit dahan-dahang bumibilis ang 
muling pagtalilis ng kapital lalo't pumutok ang bagong 
pampulitikang krisis simula noong Oktubre. Kaugnay 
nito, hanggang noong Nobyembre ay bumagsak nang 
53% ang halaga ng stock market sa Pilipinas. 

Sa pagtatapos ng 2000, aabot ang dayuhang 
pautang sa 555.5 bilyon, 14% mas mataas kumpara 
noong 1998.Tinatayang S11.11 bilyon ang 
ipambabayad sa dayuhang pautang at interes nito sa 
taong 2000, 33% higit sa ipinambayad noong 1998. 

Mula sa P45-bilyong depisito sa badyet noong 
1998, lumobo ito sa P111 bilyon noong 1999. 

Pagsapit ng Nobyembre 2000, umabot 
na ng P114.44 bilyon ang depisito sa 
badyet at tinatayang aabot pa sa P120 
bilyon sa pagtatapos ng taon. Inaasahan ng 
ilang upisyal ng gubyerno na sa kabila ng target 
na P85-bilyong depisito sa susunod na taon, 
maaaring sa aktwal ay higitan pa ang itatalang depisito 
ngayong taon. Ang depisito sa badyet ay bunga ng 
malaking pagkukulang sa koleksyon sa buwis dulot 
pangunahin ng pagliit ng koleksyong buwis mula sa 
negosyo na ngayon ay matumal, bukod sa korupsyon 


" Sa pamamagitan ng pagpapaliit ng kabuuang bilang ng pwersa ng paggawa at pagturing na may trabaho ang kung 
tutuusi'y walang trabaho--tulad ng “walang bayad na manggagawa ng pamilya” (unpaid family worker) at 
“manggagawang may sariling pagkukwenta” (own account workers), bukod pa sa mga manggagawang “part-time”-- 
naipalalabas na malaki ang bilang ng mga may trabaho at nagagawa ng gubyerno na paliitin sa 11.1% ang tantos ng 
disempleyo. Kung hihimayin ang datos ng gubyerno, matataya na ang kabuuang pwersa ng paggawa ay 34.159 
milyon. Ang walang hanapbuhay ay aabot ng 15.514 milyon kabilang ang mga nagtatrabaho nang mas mababa sa 40 
oras bawat linggo o 45% ng kabuuan. 

ie.” at paglulustay ng 
gubyerno 
ng rekur- 
#. so nito para 
sa mga di 
produkti- 
bong gastusin 
(tulad ng mga palabas 
na proyektong pang- 
imprastruktura, mga operasyong 
militar at pagbabayad ng 
gahiganteng utang panlabas). 


PANANAGUTAN NI ESTRADA. Nakapwesto na ang mga 
pangunahing batas at patakarang nagtataguyod sa 
liberalisasyon, pribatisasyon at deregulasyon sa ilalim 
ng gubyernong Ramos kabilang na ang pagpapatibay 
sa Foreign Investments Act (batas na nagbibigay ng 
mga insentibo samga dayuhang mamumuhunan), Bank 
Liberalization Law (batas na nagbibigay-karapatan sa 
mga dayuhan na magtayo at mag-opereyt ng mga lokal 
na bangko) at Mining Act of 1995 (liberalisasyon sa 
pagpasok ng mga dayuhan sa industriya ng 
pagmimina). 

Gayunpaman, hindi nito binabawasan ang bigat 
ng responsibilidad ng gubyernong Estrada sa todo- 
largang pagsasakatuparan ng mga ito. Hindi 
nagsagawa si Estrada ng anumang hakbang upang 
lumihis sa mga patakarang dikta ng IMF-WB-WTO, 
bagkus ay lalo pang pinag-ibayo ang mga ito. Upang 
kumpletuhin ang pagbubukas ng ekonomya, pinagtibay 
ni Estrada noong Marso ang Retail Trade 
Liberalization Act na nagbukas ng isa sa pinakahuling 
prontera ng pambansang ekonomya—ang larangan 
ng pagtitingi—sa kontrol ng mga dayuhan. 

Sa panahon na nirerendahan ng iba't ibang 
gubyerno sa buong mundo ang walang-awat na 
liberalisasyon, pribatisasyon at deregulasyon dahil sa 
naging negatibong epekto nito sa kani-kanilang 
ekonomya, bulag pa ring inilalarga ito ng gubyernong 
Estrada at binaklas ang lahat ng anumang patakaran 
o batas na nagtataguyod sa nagsasariling pambansang 
ekonomya. 


MAGPAPATULOY ANG KRISIS. Ang pakikibaka upang alisin 
si Estrada sa poder ay kailangang gamiting 
pagkakataon para ihapag ng mamamayang Pilipino 
ang kanilang pambansa at demokratikong programa 
laluna sa ekonomya. Kailangang maging laman ng 
panawagan para sa pagpapatalsik kay Estrada ang 
panawagang papanagutin ito sa kasalanan ng 
pagtataksil sa pambansang kasarinlan. 

Ang pagdadala ng mga usapin sa ekonomya, 
kabilang ang paghahapag ng mga pangunahing hinaing 
ng mga manggagawa, magsasaka, mamamalakaya, 
kawani at iba pang sektor ng masang anakpawis para 
sa karagdagang sahod, reporma sa lupa at iba pa, ay 
tumutulong sa paglalantad sa kahungkagan ng 
pagpapanggap ni Estrada na “makamasa” at 
nagbibigay-diin sa pangangailangang wakasan ang 
kanyang rehimen. Gayundin, ito ang isa sa pangunahing 
naglilinaw ng pagkakaiba ng masang anakpawis sa 
isang panig, at ng mga reaksyunaryong oposisyon sa 
kabilang panig---na ngayon ay nagkakaisa sa paglaban 
sa naghaharing rehimen. 

Sa pamamagitan ng tuluy-tuloy na paghahapag ng 
mga ito, agad na nailalatag ang gabay sa pagkilos at 
pakikibaka ng mamamayang Pilipino sa ilalim ng 
rehimeng hahalili sa kasalukuyang gubyernong Estrada. 

Ang krisis sa ekonomya ay magpapatuloy sa mga 
susunod na taon. Hangga't nananatili ang malakolonyal 
at malapyudal na sistemang panlipunan, tiyak na 
lulubog nang lulubog lamang ang Pilipinas sa kumunoy 
ng walang katapusang krisis. 

Kailangang magpakahusay ang mga 
rebolusyonaryong pwersa sa pag-unawa at paglilinaw 
saistorikong ugat ng krisis sa ekonomya. Kailangang 
ilantad ang kapwa maling pananaw ng mga 
reaksyunaryo: na ang krisis ay bunga ng walang 
kapararakang kabulukan at katiwalian ng gubyernong 
Estrada o na ang Pilipinas ngayo'y nasa daan ng muling 
pagbangon mula sa krisis na iniwan ng gubyernong 
Ramos. 

Ang paglilinaw sa ugat ng krisis sa ekonomya ang 
isa sa paraan upang maging pangmatagalan ang mga 
tagumpay sa paglaban upang ibagsak ang rehimeng 
Estrada. m 

Papet, bulok, 
pasista 


ng dalawa't kalahating taong 
pag-iral ng rehimeng 
Estrada ay kinatangian ng 

walang patumanggang kabulu- 
kan, pasismo at pagkapapet na 
nagdulot ng walang kaparis na 
pagsasamantala at pang-aapi sa 
mamamayang Pilipino, laluna sa 
masang anakpawis. 


Sa loob rin ng relatibong 
maikling panahon, ang reak- 
syunaryong estado sa pangangasiwa 
ni Estrada ay naging batbat ng walang 
kasintinding krisis sa pulitika---krisis na 
ibayong sumambulat nitong Oktubre nang ibunyag 
ng dating kasapakat ni Estrada na si Gob. Luis 
“Chavit” Singson ang lawak at lalim ng kabulukan at 
kabuktutan ng rehimen. 


GARAPALANG KRONI-ISMO AT KABULUKAN. Di 
mapasusubaliang tatak ng rehimeng Estrada sa 
kasaysayan ng reaksyunaryong pulitika sa bansa ang 
napakagarapal nitong kroni-ismo at ubod nang 
iskandalosong kabulukan. 

Isa sa mga kauna-unahang ginawa ni Estrada nang 
siya'y maging presidente ay ang magbayad ng utang 
na loob sa mga nagpondo sa kanyang kampanya at 
nagluklok sa kanya sa poder. 

Sa unang buwan pa lamang ng kanyang rehimen, 
naibalik na ni Estrada ang kanyang padrino at 
pinakamalaking kroni ni Marcos na si Eduardo 
“Danding” Cojuangco sa board ng San Miguel Corp. 
(SMC) at inatasan ang mga kinatawan ng gubyerno 
sa kumpanya na iboto siya bilang tagapangulo ng 
SMC. Nabawi rin ni Cojuangco nitong Nobyembre 


sa pamamagitan ng isang executive order ni Estrada 
ang ninakaw niyang pondo ng coco levy at gumugulong 
na ang proseso ng pag-areglo sa mga kasong isinampa 
sa kanya. Upang pagtakpan si Cojuangco sa kanyang 
masahol na pangangamkam ng lupa, binansagan siya 
ni Estrada bilang “padrino ng reporma sa lupa” at 
upisyal na itinaguyod ang kanyang “corporative 
scheme”. 

Kasabay nito, tumanaw ng utang na loob si Estrada 
sa pamilyang Marcos na malaon na niyang kaalyado. 
Tinangka niyang baligtarin ang hatol ng kasaysayan 
nang tanghalin niyang bayani ang kinamumuhiang 
yumaong diktador. Sa pagtangkilik ni Estrada, 
lubusang nakapanumbalik sa poder ang pamilyang 
Marcos. Kakutsaba rin si Estrada ng mga 
reaksyunaryong korte at mga rebisyunistang taksil sa 
patuloy na pagprotekta sa pamilyang Marcos upang 
di sila managot sa mabibigat nilang kasalanan sa bayan, 
manatali sa kanilang kamay ang kanilang nakaw na 
yaman, mabawi nila yaong mga ari-ariang sekwestrado 

ng gubyerno at pagkaitan ng karampatang danyos ang 
puong libong mga biktima ng batas militar. 

Sunud-sunod na hakbang ang ginawa ni Estrada 
upang paboran ang isa pang mayor na kontribyutor 
sa kanyang kampanya, ang malaking burgesyang 
kumprador na si Lucio Tan. Nitong Agosto, sa atas ni 
Estrada ay inabswelto ng korte si Tan sa kasong di 
pagbayad ng P25-bilyong buwis. Nang magwelga 
naman noong Setyembre 1998 ang mga manggagawa 
ng Philippine Airlines (PAL) na pagmamay-ari ni Tan, 
binraso ni Estrada ang pagpirma ng mga lider ng unyon 
saisang kasunduang nagbabawal sa mga manggagawa 
ng PAL na magwelga at maggiit ng pagtaas sa sahod 
sa loob ng 10 taon. Minaniobra rin ng Malakanyang 
ang isang kasunduang naglimita sa dami ng mga 
pasaherong maaaring isakay patungong Taiwan ng 
karibal ng PAL na Eva Arr. 

Kabilang din sa mga kroni ni Estrada nina William 
Gatchalian, Jaime Dichavez, Jacinto Ng, Lucio Co, 
Mark Jimenez, Dante Tan at Charlie “Atong” Ang. 
Lahat sila ay pinaboran ni Estrada sa pagbibigay ng 
mga kontrata, mga kota sa pag-import at pag-utang 
ng pondo mula sa mga bangko at institusyong 
pampinansya ng gubyerno. Bilang kapalit, sila ang 
pumopronta para kay Estrada sa iligal na 
pangangamkam nito ng iba't ibang ari-arian. 

Di rin mabilang na mga kapamilya, kamag-anak, 
kabit at kaibigan ni Estrada ang nakakuha ng sarisaring 
pabor at pribilehiyo mula sa gubyerno. 

Nagmamadali si Estrada na mapasakamay ang 
lahat ng pakinabang ng poder. Ipinagbawal 
ang pagbibigay ng pork barrel sa mga 
kongresista para masentralisa sa 
Malakanyang ang pagkamal ng 
mga komisyon mula sa malalaking 
proyekto. Ginamit din ang pondo 
upang bigyang pabor ang 
kanyang mga kapartidong 
pulitiko. Sa kabilang banda, 
inipit o pinagkaitan niya ng 
rekurso ang kanyang mga 
kalaban. 

Higit dito, sinentralisa ni Estrada mula sa 
Malakanyang ang pagpapatakbo ng mga gawaing 


kriminal. Ipinagpatuloy at pinalawak niya ang dating 
negosyong kidnap for ransom na sinimulan nila ni 
Gen. Panfilo Lacson nang magkasama pa sila sa 
Presidential Anti-Crime Commission. Binuo niya ang 
Task Force Aduana upang buwagin ang mga kalabang 
sindikato sa ismagling, laluna sa Subic, at masolo niya 
ang pakinabang dito. 

Ibinunyag naman ni Singson ang pagbubuo ni 
Estrada ng pambansang koleksyon sa hweteng kapalit 
ng proteksyon. Hindi pa nasapatan, kalauna'y 
ginawang ligal ang hweteng (sa pamamagitan ng sugal 
na “Bingo 2-balls” na dinisenyo ni Atong Ang) para 
mas madaling bantayan ang pagpapatakbo nito at 
makatiyak si Estrada na walang ibang basta-bastang 
makababahagi sa daan-daan milyong kinikita mula 
rito. 

Sa sobrang pagkasugapa nito sa pera, walang 
pinalampas si Estrada na maaaring pagkakwartahan. 
Nitong huli, nalantad ang pagkopo ni Estrada ng 4090 
(o USS8 milyon) ng 520-milyong ransom na ibinayad 
para tubusin ang 20 turistang dinukot ng bandidong 
Abu Sayyaf mula sa Malaysia noong Marso. Hiningi 
itong komisyon ni Estrada kapalit ng 
pakikipagnegosasyon ng rehimen para sa pagpapalaya 
ng mga bihag. Ang sugong negosyador ni Estrada na 
si Robert Aventajado ay tumabo naman ng 10% (o 
USS2 milyon). 

Sukdulan ang korupsyon ng rehimen upang 
sustentuhan ang napakaluhong pamumuhay ni Estrada 
at ng kanyang pamilya at mga kabit sa gitna ng 
malawakang kahirapan ng mamamayan. Subalit ang 
pagkakalantad ng mga iskandalong kinasasangkutan 

ng kanyang rehimen ang siya ring nagiging daan 

ng kanyang pagbagsak. 


DUGUANG REKORD NG PASISMO. 
Maagang kinonsolida ni 
Estrada ang pasistang 
makinarya ng kanyang 
rehimen at ipinamalas ang 
pagkahumaling sa 
militaristang pamamaraan 
ng pagsupil sa paglaban 

ng mamamayan. 

Itinalaga niya bilang hepe ng pulisya ang 
pinakapinagkakatiwalaan niyang si Gen. Panfilo 
Lacson, isang sagad-sagarang pasistang maraming 
utang na dugo sa mamamayan at rebolusyonaryong 
kilusan. Pinagkalooban niya ito ng malawak na 
kapangyarihan, kabilang ang pagtatalaga rin sa kanya 
bilang pinuno ng Presidential Anti-Organized Crime 
Task Force. Bumuo rin si Estrada ng sarili niyang base 
sa reaksyunaryong militar sa pamamagitan ng 
promosyon sa namumunong mga pusisyon ng kanyang 
mga tapat na tauhan katulad nina Gen. Angelo Reyes 
(hepe ng Armed Forces of the Philippines o AFP) at 
Lt. Gen. Jose Calimlim (pangalawang hepe ng AFP 
at pinuno ng Intelligence Service of the AFP). 

Pinirmahan niya ang Comprehensive Agreement 
on Respect for Human Rights and International 
Humanitarian Law (CARHRIHL) noong Agosto 
1998 na siyang unang punto sa substantibong adyenda 
ng usapang pangkapayapaan sa pagitan ng National 
Democratic Front of the Philippines (NDFP) at 
Gubyerno ng Republika ng Pilipinas (GRP). Subalit 
karakaraka rin itong ibinasura. Tinapos ng rehimen 
ang negosasyong pangkapayapaan at tuluyang 
ibinasura ang lahat ng kasunduan sa pagitan ng NDFP 


uusap ng panel ng dalawang panig. 

Di nagtagal ay lansakang nilabag ng 
rehimeng Estrada ang kasunduan sa tigil- 
putukan sa pagitan ng GRP at Moro 
Islamic Liberation Front (MILF). Upang 
piliting magsurender ang MILF, iniutos ni 
Estrada ang pag-atake ng ilampung libong 
tropa di lamang sa mga kampo ng MILF sa 
iba't ibang bahagi ng Mindanao kundi sa mga 
komunidad ng mamamayang Moro. Kasabay 
nito, ginamit ng rehimeng Estrada ang mga 
insidente ng hostage-taking ng Abu Sayyaf 
upang pag-ibayuhin ang gerang anti-Moro.# 

Hindi nilimitahan ng rehimen sa 
Mindanao ang gerang anti-Moro at ang 
paghahasik nito ng lagim. Sa Metro Manila, dalawang 
manggagawang Moro ang sinalbeyds at 26 na 
inosenteng sibilyang Moro ang dinampot at 
pinagbintangang responsable sa mga pambobombang 


Po 


at GRP na nabuo sa loob ng halos 10-taong pag- 
ta 


pakana ng gubyernong Estrada. 

Ibinasura ng gubyerno ang pakikipagnegosasyon 
upang walang hadlang nitong maipatupad ang kontra- 
rebolusyonaryong Oplan Makabayan laban sa NDFP 
at Oplan Pisces Alpha laban sa MILF. 

Di tulad ng mga dating oplan ng reaksyunaryong 
gubyerno na nagbigay ng malaki-laking diin sa 
psychological warfare, mas matingkad kapwa sa 
Oplan Makabayan at Oplan Pisces Alpha ang 
paggamit ng mga malakihang operasyong militar upang 
durugin ang armadong paglaban ng mamamayan. Sa 
Timog Katagalugan, isa sa mga rehiyong pinuruhan 
ng militaristang pag-atake ng rehimen, hinigitan na ng 
gubyernong Estrada sa loob ng unang dalawang taon 
nito, ang 20-taong rekord ng diktadurang Marcos sa 
dami ng mga naging biktima ng kontra- 
rebolusyonaryong karahasan. Sa Mindanao, umabot 
saisang milyon ang sapilitang lumikas sa kanilang mga 
tahanan dahil sa mga pambobomba at pananalakay, 
mga masaker at harasment na inihasik ng 
reaksyunaryong militar laban sa mamamayang Moro. 
Ilang daan din ang nagkasakit at nangamatay sa 
marurumi at masisikip na evacuation center na 
pinatatakbo ng gubyerno. 

Ibayo pang pinalakas ni Estrada ang pasistang 
makinarya. Dinagdagan niya nang 
35,000 ang bilang ng mga pwersa ng 

paramilitar na CAFGU. Muling binuhay 
at inarmasan ng militar ang mga anti- 
komunistang kulto upang gamitin laban 
sarebolusyonaryong kilusan. Lumikha 
ng isteryang anti-Moro ang rehimen 
upang engganyuhin ang pag-oorganisa 
ng mga vigilanteng anti-Moro. 

Sa kalunsuran, lalong tumingkad ang 

marahas na pagsupil sa ligal na 
F demokratikong kilusan. Naging 

kalakaran na ng rehimen ang pagbuwag sa 
mga welga at mapayapang mga demonstrasyon. 
Noong Hunyo, 15,000 pulis ang itinalaga upang supilin 
ang mga kilos protesta laban sa State of the Nation 
Address ni Estrada. Isang-daan at labing-siyam ang 
nasaktan at 35 ang inaresto nang salakayin ng mga 
pulis ang mga demonstrador. Paulit-ulit ding binuwag 


ANG BAYAN - Disyembre 2000 


11 


REHIMENG ESTRADA: NASA BINGIT NG KAMATAYAN 


ang piketlayn ng mga manggagawa ng Manila Hotel 
at Light Rail Transit. Sige ang demolisyon, laluna ng 
mga maralitang komunidad na pinaghihinalaang base 
ng rebolusyonaryong kilusan. Tumitindi ang 
pagmamanman at pananakot di lamang laban sa mga 
lider at kasapi ng mga progresibong organisasyon kundi 
ng mga kalaban ni Estrada sa pulitika, laluna't 
lumalalim ang krisis na kinasasadlakan ng rehimen at 
lumalakas ang paglaban dito ng mamamayan. 


WALANG PAKUNDANGANG PAGKAPAPET. Noong 
Mayo 1998, muling ipinamalas ng rehimeng Estrada 
ang walang pakundangang pagkapapet nito nang 
aprubahan ng reaksyunaryong Senado ang Visiting 
Forces Agreement (VFA). Sa pamamagitan ng VFA 
at iba pang kasunduang militar, libreng magmasok- 
labas ang mga tropa ng US sa anumang bahagi 
ng Pilipinas at gamitin ito sa mga pagsasanay- 
militar. Libre ring gamitin ng US ang 
anumang daungan o paliparan ng bansa 
sa pagtransport ng mga tropa nito. 
Tinitiyak ng VFA na ang Pilipinas ay 
patuloy na magsisilbi sa estratehiya ng 
US na pasulong na disposisyon 
(forward deployment strategy) kung 
saan may mga tropa ang US na pirming 
handa na maglunsad ng digmang 
agresyon laban sa anumang kalaban sa 
Asia-Pacific hanggang sa Middle East, 
kabilang na ang Pilipinas. 

Mula nang aprubahan ang VFA, 
makailang ulit na napatunayan ng 
rehimeng Estrada ang pagiging 


matapat na tuta nito ng 
imperyalismong US. 
Di bababa sa anim na 


pagsasanay-militar na ang inilunsad 
sa Pilipinas ng mga tropa ng US 
mula nang magkabisa ang VFA, 
kabilang ang Balikatan 2000 nitong 
Enero hanggang Marso 2000. Isang buwan bago idaos 
ang Balikatan, sunud-sunod nang operasyong militar 
na karaniwang bumiktima ng mga minoryang Aeta ang 
inilunsad ng AFP sa Gitnang Luzon upang “linisin” ang 


Makailang ulit na 
napatunayan ng 
rehimeng Estrada ang 
pagiging matapat na 
tuta nito ng 
imperyalismong US. 


lugar para sa pagsasanay ng mga tropa ng amo nitong 
imperyalista. Pagkatapos ng Balikatan, dalawang 
sundalong Amerikano na nambugbog ng isang drayber 
sa Cebu ang hinayaan ng tutang gubyerno na umalis 
ng Pilipinas nang hindi nananagot sa kanilang 
kasalanan. 

Nitong Agosto, dalawang kabataan (edad 17 at 
18) ang namatay at isang 11-taong-gulang na bata ang 
nasaktan nang sumabog ang isang granada ng M79 
habang nag-iipon sila ng panggatong sa pinagdausan 
ng Flash Piston 007 sa Toledo, Cebu. Sa halip na igiit 
ng pamahalaang Estrada sa US na panagutan ang 
pangyayari, inalok ng Malakanyang ng salapi ang 
pamilya ng mga biktima upang manahimik na lamang 
ang mga ito. 

Labing-walong pagsasanay-militar ang 
nakatakdang idaos sa 2001 alinsunod sa 
VFA. 

Tulad ng maaaring asahan sa isang 
matapat na tuta, walang ginagawang 
hakbang ang gubyernong Estrada upang 
igiit sa US na linisin ang iniwan nitong 
basura at panagutan ang pinsalang tinamo 
ng mga biktima. Mula 1995 ay di bababa 
sa 126 katao na ang namatay at 174 
katao ang may malubhang karamdaman 
sanhi ng mga nakalalasong basurang iniwan 
ng mga tropang Amerikano nang lansagin 
ang kanilang mga base militar sa Pampanga 
at Zambales. 

Habang niyayanig ng 
lumalalang krisis di lamang ang 
kanyang rehimen kundi ang buong 
reaksyunaryong sistema, ibayong 
titingkad ang lantarang pagpa- 
pakatuta ni Estrada. 


ANG LUMULUBHANG KRISIS 
pampulitika ay lalong nagpapabilis sa 
paghinang ng malawak na prenteng 
anti-Estrada at nagtutulak sa rehimen sa sukdulang 
pagkakahiwalay. Habang isinusulat ito, ang rehimeng 
Estrada ay mistulang bilanggong hinatulan ng bitay, na sa 
bawat tiktak ng orasan ay lalong nalalapit sa hukay. H 

Ca 


sag PANANALANTA NG PASISTANG ESTADO 


awat araw ay nadaragdagan ang mga kaso 

ng paglabag ng rehimeng Estrada sa mga 

karapatang-tao sa desperasyong manatili 
ito sa poder. Kabilang dito ang walang 
pakundangang pag-atake ng rehimen sa paparaming 
mga anti-Estradang elementong banta sa pananatili 
nito sa kapangyarihan: mga kaso ng pagdukot, 
pananakot sa mga testigo sa kasalukuyang 
impeachment trial, ang mararahas na pagbuwag 
sa mga piket, rali at iba pang pagkilos ng 
nagkakaisang prenteng anti-Estrada sa kalunsuran. 

Tuluy-tuloy ang pagpapatupad ng todo-larga at 
mapanalantang kontra-rebolusyonaryong digma sa 
kanayunan, patunay na hungkag ang unilateral na 
Suspension of Offensive Military Operations o SOMO 
na idineklara ng berdugong AFP. Samantala, ang 
kamakailan lamang na pangakong pagpapalaya sa daan- 
daang bilanggong pulitikal bunga ng “kasunduang 
pangkapayapaan” ng gubyerno at mga rebisyunistang 
taksil ay malinaw na isang palabas lamang. Nitong 
Oktubre, 212 bilanggong pulitikal na ang nakatalang 
nakapiit sa iba't ibang sulok ng bansa. 

Nananatili ring walang-kibo si Estrada para 
maigawad ang kumpensasyon at indemnipikasyon ng 
9,539 biktima ng mga paglabag sa karapatang-tao ng 
diktadurang Marcos. 

Ang sumusunod ay ilan sa mga paglabag ng rehimeng 
US-Estrada mula Setyembre hanggang Disyembre 2000: 


DISYEMBRE 26. Pagpatay ng mga tropa ng 54” IB sa 

pamumuno ni 2Lt. Michael Glen Manansala sa mga 

magkamag-anak na sina Luis at Roger de la Cruz 

sa Sityo Sangaydi, Barangay Villa Gracia, 

Maddela, Quirino. Ang dalawa ay mga 

sibilyan na pinagbabaril sa simpleng 

hinala na sila ay mga mandirigma ng BHB 

. Ito'y matapos mabigong lipulin ng mga 

sundalo ang naka-engkwentrong grupo ng BHB sa 
naturang lugar. 


DISYEMBRE 11. Marahas na pagbuwag ng mga armadong 
bantay mula sa ahensyang pag-aari ni Mayor Oscar Jaro 


ng Imus, Cavite sa piket ng Unyong 
Cottrell Network Phils.- Metal Industries 
Inc., sa Trece Martirez, Cavite City at Pig 
walang pakundangang pagbaril kina 
Diosdado Marquez at Primo Fabricante, 
mga myembro ng naturang unyon na tumututol sa iligal 
na pagtanggal sa 41 ng 80 manggagawa sa Cottrell. 
Noong Disyembre 13, nireimpors pa ng lokal na 
pulisya ng Trece Martirez ang mga naturang bantay upang 
supilin ang may 150 demonstrador na kumundena sa 
marahas na pagbuwag sa piket ng mga manggagawa. 


NOBYEMBRE 27. Sapilitang pagpapalikas sa may 50 
pamilya sa pamamagitan ng tuluy-tuloy na pambobomba 
ng mga sundalo ng 2™ Infantry Division sa mga sityo ng 
Montililian, Bua at Mokahil ng Barangay Pandan at mga 
sityo ng Tuquian at Bangkod ng Barangay Kaskas, lahat 
sa Ligao, Albay, bilang ganti sa pagreyd ng BHB sa isang 
detatsment ng 22" IB sa Barangay Kaskas noong 
Nobyembre 26. 


NOBYEMBRE 20. Pagpaslang kay Olimpio Jalapit Jr., isang 
brodkaster ng Radio Mindanao Network sa Pagadian 
City at kilalang kritiko ng rehimeng Estrada. Kahit ang 
pinsan ni Jalapit na saksi sa krimen ay pinagbantaan ng 
mga salarin. 


NOBYEMBRE 15. Marahas na pagbuwag ng mga elemento 
ng Special Weapons and Tactics (SWAT), PNP at mga 
bayarang gwardya sa pangunguna ni S/Supt. Manuel 
Cabigon sa barikada ng may 200 manggagawa ng Light 
Rail Transit at mga tagasuporta nito mula sa kabataan at 
sektor ng paggawa. Pinagpapalo ng batuta ang mga 
welgista. Labingtatlo ang dinakip at kinasuhan ng 
trespassing at malicious mischief. 


NOBYEMBRE 14. Marahas na pagbuwag ng airport police 
sa pangunguna ni Airport Police Chief Edgar Gatumbao 
at mga pribadong gwardya sa raling anti-Estrada ng may 
50 myembro ng Philippine Air Lines Employees 
Association o PALEA sa departure area ng NAIA 
Centennial Terminal II. Nagtamo ng mga sugat sa ulo 
ang mga manggagawang sina Jimmy Nakar at George 
dela Rosa. 

NOBYEMBRE 12. Pagmasaker sa 
limang myembro ng pamilyang 
Eleccio ng isang anti-komunistang 
armadong kulto na itinayo ng mga 
kapatid ng pusakal na si Norberto 
Manero. Pinagbabaril sina 
Luzviminda Eleccio, 35 taong gulang: 
ang mga anak niyang sina Richard, 
16, Gemma, 18 at kasintahan nitong 
si Allan Seroco, 34: at pamangkin ni 
Luzviminda na si Benjie Sujede, 5 
taong gulang, sa kanilang bahay sa 
Barangay Lasak, Columbio, Sultan 
Kudarat. Ang tanging nabuhay ang 
sugatan na si Geronimo Eleccio, 
asawa ni Luzviminda at 
pinaghihinalaang tagasuporta ng 
rebolusyonaryong kilusan. Pinag- 
babantaan din ng magkakapatid na 
Manero na aambusin ang mga pari 
ng Columbio, Sultan Kudarat dahil 
sa pagsuporta nila diumano sa BHB. 


HULING LINGGO NG NOBYEMBRE. 
Sapilitang pagpapagiya ng 54" IB sa 
mga bihag ng digmang sina Mar “Ka 
Mar” Rodriguez at JR “Ka CJ” 
Bulosan, mga mandirigma ng BHB 
na nadakip sa Echague, Isabela 
noong Nobyembre 18. 


OKTUBRE 23. Pagbuwag ng 
mga elemento ng SWAT at 
PNP sa hanay ng mahigit 50 


myembro ng July 10 Payatas Victims 
Organization (JIOPVO) na 
nakatakdang magkampo nang isang 
linggo sa paligid ng Quezon City Hall 
upang magprotesta sa patuloy na 
pagkakabimbin sa mga bangkay ng 
kanilang mga kamag-anak na 
natabunan ng basura noong Hulyo 10 
sa Payatas dumpsite sa Quezon City. 


SAPUL NITONG IKATLONG LINGGO NG 
NOBYEMBRE, tuluy-tuloy ang mga 
operasyong militar at psywar sa 
kanayunan at mga lunsod at sentrong 
bayan ng Cagayan Valley laluna sa 
mga lugar na lunsaran ng mga 
aksyong protesta. Ayon sa pahayag 
ng Benito Tesorio Command ng 
Bagong Hukbong Bayan sa Hilaga- 
Silangang Luzon, desperado ang 
AFP at PNP na pigilin ang 
malawakang pagkilos ng 
mamamayan laban sa rehimen. 
Kaakibat nito, pinalalakas at 
dinadagdagan pa ang 270 CAFGU 
sa Cagayan, Isabela, Quirino at 
Nueva Vizcaya. 

Pugad naman ng walang-habas 
na paniniktik ang Kamaynilaan, 
Timog Katagalugan at iba pang mga 
sentrong bayan sa buong kapuluan. 

Nitong huling bahagi ng Oktubre, 
muling napabalita ang lantarang 


paniniktik ng LA 
mga elemento Ca 
ng AFP sa mga 

progresibo at 


militanteng 
organisasyon sa Timog 
Katagalugan kabilang ang upisina 
ng Alyansa sa Pagsusulong ng 
Karapatan ng Mamamayan sa 
Timog Katagalugan. Gayundin, ang 
upisina ng Rural Missionaries of 
the Philippines sa Imus, Cavite at 
upisina ng Katipunan ng Samahang 
Magbubukid sa Los Banos, 
Laguna, ay isinailalim sa 
garapalang paniniktik at 
kamakaila'y pinasok ng di kilalang 
kalalakihan na pilit na nagtatanong 
kung sinu-sino ang mga lalaking 
madalas bumisita rito. 

Nabunyag din ang iligal na 
pagmamanman ng AFP sa mga 
lider at myembro ng mga kilusan 
sa pagpapatalsik sa rehimeng US- 
Estrada, gayundin sa mga 
tinaguriang kontra-Estradang mga 
senador at personalidad. 
Isinasailalim sila sa elektronikong 
paniniktik (pakikinig sa mga usapan 
sa telepono atbp.) na isinasagawa 
mula sa binansagang “war room” 
sa mga kampong Crame at 
Aguinaldo. E 


TALAAN NG MGA KASO NG PAGLABAG SA KARAPATANG-TAO SA ILALIM NG REHIMENG US-ESTRADA 


Paglabag sa mga karapatang-tao 
Iligal na pag-aresto at pagbilanggo 
Desaparesido at pananalbeyds 
Masaker 


(Hul. 98 - Dis. '99/ 
18 buwan) 


538 

84 kaso, 282 biktima 
23 kaso, 27 biktima 

9 insidente, 39 biktima 


436 


(Ene. - Nob. 2000/ 11 buwan) 


85 kaso, 269 biktima, 1 barangay 
17 kaso, 39 biktima 
5 insidente, 45 biktima, 18 nakaligtas 


... a1321 kaso ng istraping, bigo at tangkang pagpatay, pagdukot, panghaharas, panghahalughog at pagnanakaw, koersyon, pag- 
interoga, pambobomba, pagmamanman, pang-aabusong sekswal, paglabag sa internasyunal na makataong batas, ebakwasyon, 
paninira ng ari-arian at pangungubkob, na bumiktima sa may 39,000 indibidwal bukod pa sa 20 barangay mula Enero hanggang 


Nobyembre 2000. (mula sa Karapatan) 

Kaguluhan 
sa mga 
malakolonya 


uluy-tuloy na niyayanig ng matinding 

bangayan sa hanay ng magkakatunggaling 

paksyon sa naghaharing uri at ng mariing 
pagbatikos at paglaban ng mamamayan sa kabulukan 
at pagpapakatuta ng mga nasa poder ang mga 
reaksyunaryong papet na estado ng Peru, Indonesia, 
Pilipinas, Thailand at iba pang malakolonya. 


Nitong Disyembre 7, sinimulan na ang paglilitis ni 
Joseph Estrada, presidente ng Pilipinas, sa mga kasong 
panunuhol at katiwalian sa gitna ng papalaking mga 
demonstrasyon sa lansangan na nananawagan para sa 
kanyang pagpapatalsik. 

Sa Thailand, kinukundena ng mamamayan ang 
patuloy na pagkalugmok ng ekonomya, malawakang 
korupsyon ng partidong nasa poder at kahirapang 
dinaranas nila sa mga “reporma” ng gubyerno. Inaasahang 
matatalo ang nasabing partido sa darating na eleksyon 
sa Enero 2001. 

Sa Indonesia, nahaharap sa mga kaso ng panunuhol 
si Abdurahhman Wahid, presidente nito nang 13 buwan 
pa lamang. Dagdag ito sa marami pang kaso ng katiwalian 
na hindi malayong hahantong din sa prosesong 
impeachment. Matatandaang napilitang magbitiw sa 
katungkulan ang sinundan nitong presidente na si Suharto 
sa harap ng malawakan at mararahas na demonstrasyon 
laban sa kanya noong nakaraang taon. 

Sa Taiwan, nagsasagawa na ng hakbang ang 


[| VUVA we KANG 


oposisyon para sa impeachment ng presidente nito nang 
pitong buwan pa lamang na si Chen Shui-bian dulot ng 
kainutilan nitong ibangon ang kanilang ekonomya. 

Sariwa pa sa alaala ang pagpapatalsik kay Alberto 
Fujimori, presidente ng Peru nang 10 taon, bunga ng 
pagkamuhi sa kanya ng mamamayang Peruvian. Nanatili 
si Fujimori sa Japan habang pinatatalsik siya sa Peru 
upang takasan ang mga kaso ng katiwalian, panunuhol 
at malawakang paglabag sa karapatang-tao na 
nakasampa laban sa kanya doon. 

Sa bahaging Eurasia, pinakamatingkad ang pagguho 
ng ilusyong istabilidad ng bagong tatag na gubyernong 
koalisyon ng Turkey nang mabunyag ang mga katiwaliang 
kinasasangkutan ng pamilya ng bagong presidente nito. 

Lumalakas ang mga di armado at armadong kilusan 
ng mamamayan. Maramihang nagtutungo sa lansangan 
ang mamamayan upang igiit ang kagyat na pagbitiw ng 
mga nasa poder. Ngunit higit pa rito, namumuo na bilang 
isang materyal na pwersa ang matinding disgusto ng 
mamamayan sa mga reaksyunaryong gubyernong hindi 
tumupad sa kanilang ipinangakong kasaganaan at ibayong 
nagpahirap sa kanila. 

Sa Pilipinas, nagbuklod ang pinakamalawak na 
pwersang anti-Estrada upang ipanawagan ang kanyang 
pagpapatalsik, kundenahin ang kanyang mga patakaran 
saekonomya at igiit ang karapatan at kagalingan ng mga 
inaaping sektor. Kaalinsabay ito sa paglakas ng 
rebolusyonaryong armadong pakikibaka sa kanayunan. 

papet nito, taliwas sa 


kinukunsinte ito ng US 
kapalit ng masugid na 


Sa Indonesia, 
bukod sa 
malawakang 
demonstrasyon ng 
mga manggagawa, 
estudyante at mga 
reaksyunaryong 
pulitikong anti- 
Wahid, umaani ng 
lakas at suporta ang 
mga armadong 
kilusan sa Aceh at 
Maluku na nakiki- 
paglaban para sa 
kanilang karapatan sa 
pagpapasya-sa-sarili, 
sa inspirasyon ng 
magtagumpay ang 
pakikibaka para sa 


Hindi lingid sa 
kaalaman ng 
imperyalismong US 
ang burukratikong 
korupsyon ng mga 


kasalukuyang asta 
nitong “kontra- 
korupsyon”. Sa 
katunayan, 


pagsunod at 


pagpapatupad ng 
mga tuta nito sa 


5 pagpapalaya ng 
pinakamasasahol na mamamayan ng East 
maka-imperyalistang Timor. 


Sa Peru, luma- 
lawak kapwa ang 
ligal at armadong 
pakikibaka ng mamamayan na tumapos sa pasistang 
paghahari ni Fujimori. Gayundin, militanteng 
naninindigan ang mamamayan ng Cote d” Ivore (Ivory 
Coast, isang bansa sa Africa), Israel, Colombia, Fiji 
at Solomon Islands laban sa mga pasistang patakaran 
ng mga reaksyunaryong nasa poder. Pumuputok din 
ang mga welga ng mga manggagawa at iba pang 
pagkilos ng mamamayan mula South Korea hanggang 
Argentina upang ipaglaban ang kanilang mga trabaho 
sa harap ng malawakang pagsasara ng mga empresa 
at mataas na tantos ng kawalan ng trabaho. 


patakaran. 


ng panibagong kaguluhan sa pulitika sa mga 

malakolonya ng imperyalismong US ay kapwa 
produkto at paglala ng krisis ng pandaigdigang 
sistema ng kapitalismo. Karamihan sa mga papet na 
gubyerno ay bangkarote sanhi ng mga patakarang 
“neoliberal” na ibinabandera ng imperyalismo. Dulot 
ng matinding krisis sa ekonomya, lalong tumitindi ang 
bangayan ng mga reaksyunaryo hindi lamang dahil 
kumikitid ang yaman na maaari nilang paghati-hatian 
kundi dahil sinosolo pa ito ng pangkating nasa poder. 


Likas ang katiwalian at korupsyon ng mga 
burukratang kapitalistang nakaluklok sa mga estadong 
neokolonyal. Bahagi ng burukratikong katiwalian ng 
mga reaksyunaryo ang kanilang direktang pamumuno 
odi kaya'y pagkandili sa mga kroni at mga sindikatong 
kriminal na malakihang nag-aambag sa kani-kanilang 
pondong pangkampanya at maluhong pamumuhay. Sa 
kaso ng Colombia, Russia at Pilipinas, ang estado ay 
pinatatakbo ng malalaking sindikatong kriminal na 
pinamumunuan ng mismong presidente ng bansa. 

Hindi lingid sa kaalaman ng imperyalismong US 
ang burukratikong korupsyon ng mga papet nito, 
taliwas sa kasalukuyang asta nitong “kontra- 
korupsyon”. Sa katunayan, kinukunsinte ito ng US 
kapalit ng masugid na pagsunod at pagpapatupad ng 
mga tuta nito sa pinakamasasahol na maka- 
imperyalistang patakaran. Madali lamang naman para 
rito ang magpalit ng tuta oras na sumingaw ang baho 
ng pangunahing mga tauhan nito at maging sagabal sila 
sa interes ng imperyalismo. 

Mabilis na kumikilos ang imperyalismong US 
upang resolbahin ang sigalot sa pagitan ng mga 
reaksyunaryong pangkatin at hadlangan ang bwelo ng 
mga kilusan ng mamamayan. Hangga't maaari, inaalis 
ang nasa poder sa pinakamabilis at pinakamahinahong 
paraan at iniuupo ang bagong papet na kadalasa'y mas 
masugid pang tuta kaysa sa pinalitan nito. Sa garantiya 
ng US, kusang nagbibitiw ang mga pinatatalsik kapalit 
ng pag-abswelto sa kanila sa mga kasong kriminal o 
di kaya'y ang pagkupkop sa mga ito ng mga 
“kaibigang” bansa katulad sa kaso ni Marcos (na 
niyakap ng US), Fujimori (na kinakandili ng Japan) at 
Nawaz Sharif ng 
Pakistan (na kinu- 
kupkop ng Saudi 
Arabia). 

Ngunit katulad ng 
sinundan nitong mga 
reaksyunaryo, tiyak na 
haharapin ng bagong 
mga tuta ang palagiang 
krisis na likas sa mga 
malakolonya at ang 
patuloy na paglakas ng 
mga armado at di 
armadong kilusan ng 
mamamayan. C3 

Liga ng mga pakikibaka ng mamamayan 


ng daigdig, pinaghahandaan 


SAKSI ANG DAIGDIG SA PAGSAMBULAT NG MGA PAKIKIBAKA 1 
mamamayan na naglalayong humulagpos mula sa papatindi 
kahirapan, kagutuman, kaguluhan at kawalang-katarunga 
pagkawasak ng kalikasan at mga mapanalantang digma, ı 
pawang nagkakait ng kinabukasan sa kabataan ng daigdig. Tulu 
tuloy na sumusulong ang milyun-milyong mamamayan salarang f 
ng armado at di armadong pakikibaka---mula sa mga laranga! 
gerilya ng Pilipinas, Peru at Colombia hanggang sa mga lansang 
ng US, Melbourne, Prague, Paris at London---upang ipaglab. 
ang interes ng mamamayang binubusabos at pinagsasamantalah 
ng imperyalismo. 

Tungo sa layuning magkaisa at magtulungan ang iba't ibang 
mga nakikibakang mamamayan, puspusan ngayong inihahanda 
ang pagtatatag ng International League of People's Struggles 
(ALPS o Pandaigdigang Liga ng mga Pakikibaka ng Mamamayan) 
sa Mayo 2001. Ang ILPS ay magsisilbi pangunahin bilang porum 
upang magpalitan ng karanasan at magkatulungan ang iba't ibang 
nakikibakang mamamayan. 

FIRST INTERNATIONAL ASSEMBLY. Kasalukuyang puspusang 
pinaghahandaan ng International Initiative Committee (IIC) ang 
First International Assembly (FIA), ang kauna-unahang 
pagtitipong bubuo sa ILPS. Idaraos ito sa Mayo 2001 sa The 
Netherlands. Pinamumunuan ang IIC ni Jose Ma. Sison, 
tagapangulong tagapagtatag ng PKP at pinuno ng Center for 
Social Studies, at kinabibilangan ng mga kinatawan mula sa 
Germany, Pilipinas, Mexico, Britain, Turkey at iba't ibang 
pandaigdigang institusyon. 

Ang FIA ay may temang “Mga Mithiin ng Mamamayan para 
sa Pandaigdigang Pagkakaisa sa ika-21 Siglo”. Dito pag- 
uusapan at pagtitibayin ang mga deklarasyong binalangkas ng 
IIC. Pagtitibayin ng FIA ang mga layunin ng ILPS at 
magbabalangkas ng mga resolusyong magtatakda ng mga gawain 
ng liga. 

Panimulang pinaghahandaan ng IIC ang FIA sa pamamagitan 
ng masugid na pag-ipon ng mga komentaryo hinggil, at suporta 
para sa asembliya, pagsasaayos ng mga detalye nito kabilang 
ang pagpapatala sa mga lalahok, pagbalangkas ng mga 
mungkahing patakaran at paghapag ng mga mungkahi sa 
paghahanda. 

MUNGKAHING KATANGIAN. Ayon sa mga tagapaghanda nito, ang 
ILPS ay para sa mga nasa mauunlad at atrasadong mga bansa at 
maging sa mga kumakaharap sa anumang trahedyang 
pangkalikasan, nilasong tubig o pagkain, o sa lahat ng dumaranas 


ILPS 


ng tumitinding pagsasamantala, pagkawasak sa 
o kawalan ng mga trabaho, kawalan ng ayuda 
o anumang paglabag sa mga karapatang-tao, 
at marami pang ibang krisis. 

Batay sa mga deklarasyong binalangkas ng 
TIC, ang ILPS ay magkakaroon ng katangiang 
malawak, pangmasa at nagsasarili mula sa iba 
pang partidong pulitikal, pamahalaan o relihiyon. 
Palalaganapin, itataguyod at pauunlarin nito ang 
anti-imperyalista at demokratikong pakikibaka 
ng mga manggagawa at aping mamamayan ng 
daigdig upang labanan ang pang-ideolohiya, 
pampulitika, pangmilitar, pang-ekonomya at 
pangkulturang paghahari at mga atake ng 
imperyalismo at mga reaksyunaryo na siyang 
sanhi ng samutsaring paghihirap ng 
sangkatauhan. Ilalantad rin nito at lalabanan ang 
di-makataong mga patakaran at hakbangin ng 
mga kumpanyang multinasyunal, ng kanilang 
mga gubyerno at mga pandaigdigang ahensya 
gaya ng International Monetary Fund, World 
Bank at World Trade Organization at mga 
alyansang militar. 

Ayon sa nakabalangkas na deklarasyon, 
kikilos ang ILPS upang makamit ang 
pagkakaisa, pagtutulungan at pag-uugnayan ng 
mga manggagawa, mga unyon at organisasyon 
ng kababaihan, kabataan, mga magsasaka, mga 
guro, mga manggagawang pangkalusugan, mga 
mamamahayag, manunulat, dalubhasa, 
teknolohista, abugado at iba pang mga 
propesyunal, at mga popular na kilusan, 
kampanya at makatarungang pundasyong 

magtataguyod sa mabubuo" t mapipinalisang 
mga mithiin ng liga. 

LUMALAWAK, LUMALAGO. Noong Oktubre, 
mahigit 90 organisasyon na ang nagpahayag 
ng intensyong lumahok sa unang asembliya. 
Bago matapos ang Nobyembre, ibayo pang 
lumawak ang bilang sa217 organisasyon mula 
sa humigit-kumulang 50 bansa. Ayon sa IIC, 
sinasalamin nito ang pagkakaisa at 
pagtutulungan ng lahat ng mga organisasyong 
lumahok o sumuporta sa mga paghahanda ng 
TIC mula umpisa. Dagdag pa ng IIC, matapos 
ang ikalimang pagpupulong nito noong 
Oktubre ay lalo pa itong naging deteminadong 
“pag-ibayuhin ang mga pagsisikap upang 
lalong madagdagan ang bilang ng mga 
lumalahok at sumusuportang organisasyon.” H 


Mga paksa sa mungkahing mga 
workshop ng Unang Asembleya: 


e Pambansa at panlipunang paglaya mula sa 
imperyalismo at lahat ng reaksyon, 


e Mga karapatang-tao sa larangang sibil, 
pampulitika, pang-ekonomya, panlipunan at 
pangkultura: 


e Mithiin ng kapayapaan laban sa mga mapanalakay 
na digma at laban sa mga armas na nukleyar at pang- 
henosidyo, 


Karapatan ng mga manggagawa, pagbawas sa oras 
ng paggawa at buong sahod laban sa malawakang 
disempleyo at bumabagsak na antas ng sahod; 


e Karapatan ng mga magsasaka, manggagawang 
bukid at mangingisda laban sa pyudal at malapyudal 
na pagsasamantala't pang-aapi, 


e Karapatan ng kababaihan laban sa diskriminasyon 
sa kasarian at karapatan ng mga bata laban sa child 
labor at iba pang mga anyo ng pagsasamantala, 


e Karapatan ng mga katutubo at mga nasyunalidad 
laban sa sobinismo at rasismo; 


e Karapatan ng mga guro at kabataan; 


e Pagtatanggol sa kalikasan laban sa pandarambong 
at polusyon, at 


e Karapatan at kagalingan ng mga nagsilikas at mga 
migranteng manggagawa. 


g moa BALITA SA PAKIKIBAKA 


+: 
DE MUNISIPYO SA NUEVA VIZCAYA, 
7 PE SINALAKAY 
" Pitong M16, dalawang M14, dalawang 9 


mm na pistola, isang .45 at maraming 
kagamitang pangkomunikasyon ang nasamsam ng Bagong 
Hukbong Bayan (BHB) sa inilunsad nitong reyd sa munisipyo ng 
Santa Fe, Nueva Vizcaya bandang tanghali nitong Disyembre 
23. 

Nakapasok sa munisipyo ang isang platun ng mga Pulang 
mandirigma sa pamamagitan ng panlalansi. Nagkaroon ng ilang 
minutong labanan sa pagitan ng BHB at limang pulis na tumatao 
sa hedkwarters ng PNP sa Santa Fe na nagresulta sa pagkamatay 
ng isang pulis at pagkasugat ng hepeng pulis na si P/Insp. Narciso 
Paragas. 


8 ARMAS NASAMSAM SA REYD SA QUEZON 


Anim na M16 at isang pistolang Llama ang nakumpiska nang 
salakayin ng mga Pulang mandirigma ng BHB ang istasyon ng 
pulisya at munisipyo ng Agdangan, Quezon nitong Disyembre 5. 
Nasamsam din mula sa walang-putok na reyd ang isang VHF 
radio, isang UHF radio at 700 bala na iba't ibang kalibre. 

Samantala, nireyd ng isa pang tim ng BHB ang bahay ng 
isang retiradong sundalo na malapit sa istasyon ng pulis at 
kinumpiska ang kanyang .45 na pistola. 

Ang mga sumalakay na Pulang mandirigma ay lulan ng 
dalawang dump truck. 


DETATSMENT NG PULIS SA PALAWAN, NIREYD 


Isang reyd ang inilunsad ng BHB laban sa detatsment ng 
PNP sa Puerto Princesa, Palawan nitong Disyembre 26 ng umaga. 
Ang detatsment na binabantayan ng isang pulis ay nasamsaman 
ng mga Pulang mandirigma ng isang M16, isang 9 mm at mga 
bala. 

SERYE NG PAGPAPARUSA, INILUNSAD 


Apat na operasyong pagpaparusa ang inilunsad ng BHB sa 
Laguna, Mindoro at Tarlac ngayong Disyembre. 

Sa Laguna, pinarusahan ng mga Pulang mandirigma nitong 
Disyembre 17 si SPO3 Francisco Garcia, deputy police chief 
ng Mabitac. Papunta si Garcia sa kanyang taniman nang 
tambangan ng BHB. 

Sa Mindoro Occidental, si SPO1 Ernesto Dacula ay 
ginawaran ng BHB ng rebolusyonaryong hustisya nitong 

Disyembre 13. Si Dacula ay isang pusakal na badigard 
ng despotikong panginoong maylupa na si Ricardo 
Quintos. 

Ayon naman sa ulat koresponsal mula sa Kalatas 
(pahayagang masa sa Timog Katagalugan), pinarusahan 
din nitong Disyembre 3 si P/Sr. Insp. Edison Atienza, 
dating hepe ng pulisya sa Puerto Galera, Oriental 
Mindoro. Si Atienza ay pinarusahan dahil sa kanyang 
mga utang na dugo sa rebolusyonaryong kilusan, sa 
kanyang aktibong paglahok sa mga operasyong militar 
laban sa BHB at sa pagiging protektor ng mga iligal na 
gawain. Pinakahuling kaso ni Atienza ang pagpatay sa 
hors d'combat (nawalan na ng kakayahang lumaban) 
na si J. Tresvalles (Ka Joker) noong Agosto 3. 

Sa Tarlac, ginawaran ng rebolusyonaryong 
katarungan si Marcelo Guiang sa bayan ng Mayantoc. 
Si Guiang ay lider ng isang sindikato ng mga 
manghoholdap na bumibiktima sa mga byaherong 
dumadaan sa mga bayan ng silangang Tarlac. 


PAGLABAG SA SOMO SA CAGAYAN, 
INILANTAD 


Inilantad ng rebolusyonaryong kilusan sa Cagayan 
Valley ang kahungkagan ng Suspension of Offensive 
Military Operations o SOMO na idineklara ng rehimeng 
Estrada na nagsimula umano nitong Disyembre 9. Sa 
isang pahayag sa midya nitong Disyembre 14, sinabi ni 
Salvador del Pueblo, tagapagpahayag ng Partido 
Komunista ng Pilipinas, Bagong Hukbong Bayan at 
National Democratic Front sa Cagayan Valley, na 
nagpapatuloy pa rin ang mga operasyong pangkombat 
ng 5? Infantry Division na sinimulan noon pang 
Nobyembre 13. 

Kasalukuyang naglulunsad ng operasyong 
pangkombat ang tatlong platun ng 41“ IB sa lugar ng 
West Baggao-Alcala, Cagayan, dalawang platun ng 41“ 
IB sa Zinundungan Valley, Rizal, Cagayan: limang platun 
ng 54? IB sa mga bayan ng Jones, Echague at San 
Agustin sa Isabela, isang platun ng 5" ID Reconnaisance 
Coy sa Jones, Isabela, dalawang platun ng 54” IB sa 
Maddela, Quirino: dalawang platun ng 54” IB sa Dupax- 
Aritao, Nueva Vizcaya, at apat na platun ng 45” IB sa 
San Mariano, Isabela. 

Inilantad rin ni del Pueblo na kaakibat ng naturang 
mga operasyon ang malawakang rekrutment at treyning 
ng mga CAFGU. 

Samantala, kinundena ni del Pueblo ang sapilitang 


paggamit sa dalawang nabihag na mandirigma ng BHB 
(Mar “Ka Mar” Rodriguez at JR “Ka CJ” Bulusan) bilang 
giya sa mga operasyon ng kaaway. Sina Ka Mar at Ka 
CJ ay nabihag noong Nobyembre 18 sa Madadamian, 
Echague, Isabela. Sa isang bukas na liham para sa 5 
ID nitong Disyembre 11, hinamon ni del Pueblo ang 
pamunuan ng 5* ID na kilalanin ang dalawa bilang bihag 
ng digma na inaalagaan at pinuproteksyunan ng mga 
alituntunin ng digma at ng internasyunal na makataong 
batas. 


KASUNDUAN NG GRP AT RPA-ABB, 
KINUNDENA 


Kinundena ng Partido Komunista ng Pilipinas sa 
Negros (PKP-Negros) ang “kasunduang 
pangkapayapaan” sa pagitan ng Gubyerno ng Republika 
ng Pilipinas at ng Revolutionary Proletarian Army- Alex 
Boncayao Brigade (RPA-ABB). 

Sa isang pahayag, sinabi ng PKP-Negros na ang 
makikinabang lamang sa kasunduan ay ang angkan ni 
Eduardo Cojuangco Jr., ang alkalde ng Salvador 
Benedicto na si Cynthia de la Cruz, ang kanyang asawa 
na si Nehemias at ang mga lider ng RPA-ABB na sina 
Arturo Tabara at Nilo de la Cruz. Anito, ang pagpirma 
sa kasunduan nitong Disyembre 10 sa bayan ng Salvador 
Benedicto, na sinaksihan nina Cojuangco at Joseph 
Estrada ay isang “malaking pagtitipon ng mga warlord 
at gangster”. 

Si Cojuangco, na padrino nina Tabara at siyang 
namagitan sa pagbubuo ng kasunduan, ay pusakal na 
warlord at despotikong panginoong maylupa sa Negros 
samantalang sina Tabara at de la Cruz ay sangkot sa 
mga gawaing gangster tulad ng panghoholdap ng mga 
bangko. 

Bahagi ng kasunduan ang paglalaan diumano ng P500 
milyon ng rehimeng Estrada para sa mga proyektong 
tutukuyin nina Tabara. 


WALANG TIGIL-PUTUKAN NGAYONG 
KAPASKUHAN--PKP 

Ipinahayag ni Gregorio “Ka Roger” Rosal, 
pambansang tagapagsalita ng PKP, na hindi 
magdedeklara ng tigil-putukan ang PKP at BHB ngayong 
Kapaskuhan alinsunod sa desisyon ng pamunuan ng 
dalawang rebolusyonaryong organisasyon. 

Ani Ka Roger sa isang pahayag sa midya nitong 
Disyembre 4, ang lahat ng yunit ng BHB ay inaatasang 

ipagpatuloy at ibayong paigtingin ang mga taktikal na 
opensiba laban sa rehimeng US-Estrada bilang tugon sa 
malawak na panawagan ng mamamayan na paigtingin ang 
lahat ng uri ng pakikibaka para tapusin ang kinamumuhiang 


pamahalaan. Inatasan din ang mga Pulang mandirigma na 
bigyan ng espesyal na pansin ang pagpaparusa sa 
pinakamalalaki at pinakamasasahol na mandarambong, 
mang-aapi at manghuhuthot sa sambayanan. 


KARAGDAGANG BALITA MULA SA KABIKULAN 


pu na umaani ng tagumpay ang armadong 
pakikibaka sa Kabikulan. 


Ayon sa pinakahuling pahayag ng Romulo Jallores 
Command ng Bikol, may 16 pang mga taktikal na 
opensibang nailunsad mula Setyembre hanggang 
Nobyembre bukod sa mga dati nang naiulat ng Ang Bayan: 


n Pagsalakay ng isang kumpanya ng BHB sa punong 
detatsment ng pulisya at munisipyo ng bayan ng 
Caramoan, Camarines Sur noong Nobyembre 18. 
Namatay sa reyd ang isang pulis at isang elemento ng 
CAFGU at nasugatan ang dalawa pang pulis. 
Nakasamsam ang BHB ng mga armas at iba pang 
kagamitang pangmilitar, Pangkomunikasyon at pang- 
upisina. 

n Pagparusa noong Nobyembre 17 ng isang tim ng 
BHB kay SPO1 Ronilo Hermosa, isang pusakal na pulis 
sa Barangay Curbada, Cataingan, Masbate. Bago nito, 
noong Nobyembre 16 ay pinarusahan din ng BHB sa 
Masbate ang isang pusakal na pulis na may mabibigat 
na kasalanan sa mamamayan at rebolusyonaryong 
kilusan. 


n Pagtambang sa mga tropa ng 202" Bde na lulan ng 
isang Kennedy-type na dyip sa Barangay Peflafrancia, 
Daraga, Albay noong Nobyembre 13. Tatlong sarhento 
ang namatay at dalawa pang sundalo ang nasugatan. 


n Pagparusa noong Nobyembre 8 kay T/Sgt. Regino 
Satur, upisyal sa paniktik ng 203" Bde, na responsable 
sa mahabang listahan ng mga krimen laban sa 
mamamayan at rebolusyonaryong kilusan, kabilang ang 
pag-oorganisa ng mga impormer sa mga bayan ng San 
Lorenzo Ruiz, San Vicente at Labo, Camarines Norte, 
pamumuno sa mga operasyong kombat at psywar na 
naghasik ng lagim at nagwasak ng mga tahanan ng 
mamamayang pinaghihinalaang mga tagasuporta ng BHB 
sa mga barangay ng Mahawan-hawan, Benit, Bautista, 
Iberica, Mabilo II at San Antonio, lahat ng Camarines 
Norte, at pagiging imbwelto sa mga iligal na sindikato sa 
droga, sugal at pangangahoy. 


n  Pagparusa noong Nobyembre 2 kay Fernando 
Bernardino, pusakal na impormer na nagsilbing giya sa 
31 “IB na nagreyd sa kampo ng BHB sa Sitio Maniknik, 
Pag-asa, Labo, Camarines Norte kung saan limang 
kasama ang napaslang at tatlo ang nadakip. 


n Pagtambang noong Nobyembre 1 kay SPO1 Antonio 
Rico Yansana, elemento ng PNP sa Castilla, Sorsogon 
at pagkumpiska ng kanyang M16, 9 mm na pistola at 
mga bala. 


n Pagsalakay noong Oktubre 29 sa bahay ni SPO3 
Claro Dumalaon sa bayan ng Prieto Diaz, Sorsogon at 
pagkumpiska ng isang M16 at 9 mm na pistola. 


n Pagparusa kay Manuel Herang, isang impormer, sa 
Barangay San Isidro, Jose Panganiban, Camarines Norte 
noong Oktubre 27. 


n Pag-ambus noong Oktubre 24 ng isang iskwad ng 
BHB kina SPO1 Romeo Pielago at SPO3 Abrajam 
Sibulo, mga pusakal na elemento ng PNP ng Pasacao, 
Camarines Sur. Kaagad na namatay ang dalawang pulis 
sa pananambang at nasamsaman ng dalawang 9 mm na 
pistola. 


n Pagsalakay ng isang iskwad ng BHB sa bahay ni 
SPO1 Tomas Halog sa Sorsogon noong Oktubre 17 at 
pagkumpiska ng isang M16, sampung magasin nito at 
may 80 bala ng .45. 

n Pagharas noong Oktubre 16 ng isang tim ng BHB sa 
detatsment ng “C” Coy ng 2™ IB sa Baryo Bato, Bacon, 
Sorsogon. Isang sundalo ang namatay. 


n Pagtambang ng isang iskwad ng BHB kay T/Sgt. 
Joel Alarcio, upisyal paniktik ng 2" IB noong Oktubre 
6 sa Barangay Aroroy, Juban, Sorsogon. 


n  Pagpaparusa ng BHB noong Setyembre 3 kay 
German Beruega, aktibong elemento ng CAFGU at 
kabilang sa “A” Coy ng 42" IB na kumikilos sa 
Panaytayan, Ragay, Camarines Sur. 


n  Pagtambang kay SPO2 Agapito Milor at 


pagkumpiska sa kanyang .45 sa Castilla, Sorsogon 
noong Setyembre. E 

